《题洪内翰爽榭》
宋代·裘万顷

雾阁云窗天外安，悬知幽趣胜人间。
帘栊夜月浮银海，桃李春风醉玉山。
自笑红尘无暇日，浪凭清梦觅商颜。
何如飞佩随君后，细看匡庐紫翠鬟。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。